Abatsha Balombono Otshiyeneyo NgeIndigenizationWASHINGTON DC — Abasakhulayo kwele Zimbabwe balembono etshiyeneyo ngodaba lwe indigenization.Abatsha abadlelana lebandla le Zanu-PF bathi sebayithola kudala imali emabhanga yokuqhuba inhlelo zabo zokuziphilisa lokuthuthukisa amabhizimusi abo kodwa abamanye amabandla ezombusazwe bathi kabatholi lutho.Kulezigidi ezingamatshumi amathathu zamadollar eMelika - $30 million, eyafakwa emabhanga ngamankampani emazweni atshiyeneyo alandele iziqondiso zomthetho weIndigenization eyabekwa eceleni ukuthi iphiwe abasakhulayo ukuze basungule inhlelo zabo zentuthuko.Banengi abasakhulayo abakhala ngokuthi uhlelo lolu lweIndigenisation kaluqhutshwa ngemfanelo loba nje kulabanye abalutshwana abafakaza ukuthi bancedakele kakhulu ngokusungulwa kwalolu hlelo.Izikwelede ezitholwa emabhanga lezi zibikwa zitholakala nxa abasakhulayo bengabhala ugwalo olwe Project Proposal oluveza ukuthi bazayisebenzisa njani limali bengayiphiwa kanye lokuthi inzuzo bazayithola njani yokuhlawulela isikwelede esibhadalwa ngomnyaka.Ingxoxo Esiyethulelwe NguGibbs DubeKubunjwa amaCommunity Share Trusts Angu-50
